สวัสดีครับ เพื่อนผมเป็นคนที่ประจำเดือนมาไม่ตรงครับ เดือนมาราเมนมาช่วงต้นเดือน พอเมนหมดเขามีอะไรกับแฟนครับไม่ทราบวันที่แน่นอน ใส่ถุงยางป้องกันครับ แต่ว่าพอถึงวันที่22มกรา เป็นเหมือนตกขาวสีน้ำตาลเข้ม เป็นมาจนถึงวันนี้ครับ “ร่วมๆ20วันแล้วครับที่เป็นตกขาวสีน้ำตาล” เมนก็ยังไม่มาซักทีครับ อยากทราบว่าแกมีปัญหาสุขภาพ หรือเกี่ยวข้องกับการตั้งครรภ์มั้ยครับ แต่ไม่น่าจะเกี่ยวกับตั้งครรภ์ใช่มั้ยครับ เพราะปกติเลือดล้างหน้าเด็กก็จะมาแค่1-2วันในปริมาณที่น้อย
สวัสดีค่ะ เรื่องการขาดประจำเดือน แนะนำให้ แจ้งเพื่อนให้ทดสอบการตั้งครรภ์ดูนะคะหากไม่ตั้งครรภ์ การขาดประจำเดือน สามารถเกิดได้จากหลายสาเหตุ เช่น ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น ซึ่งแนะนำให้รอประจำเดือนก่อนนะคะ หากขาดประจำเดือนเกิน 3 เดือน แนะนำให้ไปพบแพทย์เพื่อตรวจหาสาเหตุนะคะส่วนอาการตกขาวสีน้ำตาล ถือว่า ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ.และหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ